APROBACIÓN DEFINITIVA DA ORDENANZA DE AXUDAS POR NACEMENTO DE FILLOS
ADMINISTRACIÓN LOCAL — Municipal — Grove, O (Ordenanzas e Regulamentos, 23/11/2016)

A presente ordenanza ten por obxecto establecer as bases polas que se rexerá a concesión dunha axuda económica por nacemento de fillo/as ou adopción. Serán beneficiarios/as destas axudas os pais/nais que estén empadroados no Grove e que teñan ou adopten un fillo/a e que cumpran os seguintes requisitos: a) Pais con fillos empadroados no Concello do Grove e con residencia efectiva no mesmo cunha antigüidade mínima de dous anos á data da solicitude. b) Que os nenos convivan co solicitante. c) Que o conxunto de ingresos da unidade familiar non supere o reflexado nas táboas que se aproben. Considérase unidade familiar a formada polo pai, nai, titor de garda e protección do menor e os fillos solteiros do solicitante menores de 26 anos que convivan no domicilio familiar durante o ano da solicitude. A prestación consistirá nun pagamento único por nacemento ou adopción de fillo no ano de vixencia da convocatoria da axuda económica. O importe das axudas ás que se poderá acceder consistirán nunha cantidade fixa segundo a seguinte clasificación: a) Por nacemento do primeiro fillo 200 € b) Por nacemento do segundo fillo 250 € c) Por nacemento do terceiro e posteriores 300 € As persoas interesadas en acollerse a esta axuda económica, deberán cursar a solicitude en instancia oficial debidamente cumprimentada que se facilitará no Rexistro Xeral do Concello, acompañándose da seguinte documentación: Se a solicitude non estivese debidamente cuberta ou non se presentase a documentación sinalada, requirirase ó interesado para que no prazo de 10 días enmende a falta ou presente os documentos preceptivos, coa indicación de que, se así non o fixese, se entenderá que desiste da súa petición, logo da resolución que deberá ser dictada nos termos previstos pola Lei. O prazo para presentar a solicitude de axuda no Rexistro municipal será de seis meses, contados a partir do día seguinte do nacemento ou da adopción do menor. Os expedientes que se deriven da aplicación da presente ordenanza serán instruidos polo departamento de Servizos Sociais do Concello, tralo cal se avaliarán por un órgano colexiado formado polo Alcalde, O Abdelhai Kenzi Yustres e o Concelleiro de Sevizos Sociais ou persoas en quen deleguen. Unha vez realizada a avaliación, elevarase a proposta de resolución ó Alcalde-Presidente, que resolverá os expedientes dacordo có previsto no apartado seguinte. No caso de que a resolución da Alcaldía sexa conforme coa solicitude do particular, procederase a súa notificación ó interesado e tal resolución porá fin a vía administrativa. No caso de que a resolución da Alcadía non sexa conforme coa solicitude do interesado, tal resolución terá carácter de resolución provisional, dándoselle ó interesado un prazo de audiencia de quince días hábiles e dictándose a continuación a resolución definitiva.1. Correspóndelle ó Sr. Alcalde-Presidente, a resolución destas axudas no prazo de 3 meses contados desde o día seguinte á data da presentación de solicitudes. Transcorrido o dito prazo sen recaer resolución expresa, as solicitudes teranse por estimadas, sempre que a solicitude cumprise cos requisitos establecidos na presente Ordenanza.2. As resolucións recaídas neste procedemento esgotan a vía administrativa, e contra elas pode interponerse recurso contecioso-administrativo ante o órgano da xurisdición contencioso-administrativo competente, no prazo de dous meses a partir do día seguinte ó da notificacón da resolución, de conformidade co dispoto na Lei. A axuda económica regulada na presente ordenanza será compatible con calquera outra establecida tanto polas administracións públicas ou calquera dos seus organismos, entes ou sociedades, así como por calquera entidade privada O pagamento farase efectivo mediante transferencia bancaria, e farase efectivo no prazo de dous meses dende a data da resolución na que se outorge a subvención. Os beneficiarios desta axuda económica quedan obrigados a someterse ás actuacións de comprobación que debe efectua-la entidade concedente e ás de control financieiro que corresponda á Intervención Xeral do Concello do Grove e as previstas na Lei vixente. O Grove, 27 de xuño de 2016.—O Alcalde, Jose A. Cacabelos Rico. Documento asinado electronicamente á marxe.